Den 25-årige landsholdsspiller Simon Mollyhus skifter fra næste sæson til Vendsyssel Elite Badminton (VEB) fra Værløse.

Simon Mollyhus træner fast i DBF's hovedcenter i Brøndby, og det fortsætter han med, selv om han skal spille for VEB. - VEB har et yderst professionelt team, opsæt og visioner. Derudover kender jeg en del af spillerne og har et godt forhold til blandt andre Robert Blair. Jeg er sikker på, at næste sæson bliver en stor succes. Det er slet ikke umuligt med en tur i KB-hallen til DM-finale, hvis alt flasker sig, siger Simon Mollyhus i en pressemeddelelse. Simon Mollyhus er hentet til Frederikshavn for at ændre holdets skuffende statistik i herredouble. VEB har tabt 11 ud af 12 herredoubler i denne sæson, og den enlige sejr kom, fordi modstanderne opgav med en skade. - Simon er en dygtig spiller, som stadig er på vej mod toppen af sin karriere, siger Peter R. Jensen.